**Cau’r gagendor economaidd rhwng Cymru a de-ddwyrain y DU.**

Trydanu’r rheilffordd, dyna un ffordd i leihau’r gwahaniaeth rhwng prif ardaloedd ‘twf’ y DU, o amgylch Llundain a’r ardaloedd ‘ymylol’ tlotach fel de Cyrmu.

Y llynedd, ‘roedd cynlluniau i’r rheilffordd cyflymach a mwy effeithlon hwn ddod i ben yng Nghaerdydd ond ym mis Gorffennaf eleni, cyhoeddodd yr Adran Trafnidiaeth eu bod nhw wedi ymestyn y cynllun gwella hyd at Abertawe. Bydd hynny’n helpu ardaloedd eraill ar y rheilffordd, yn cynnwys rhai mwy gorllewinol fel Caerfyrddin ac Abergwaun. Gall trenau trydannol gario un cerbyd yn ychwanegol oherwydd eu bod nhw’n ysgafnach ac yn fwy effeithlon ac felly mae hynny’n ffordd o leihau gorlenwi’r cerbydau.

Bydd y daith o Paddington i Abertawe yn llai o ugain munud. Unwaith y bydd y gwaith wedi’i gwblhau, yn cynnwys ‘uwchraddio’r Cymoedd’, bydd dau draean o’r bobl yng Nghymru yn gallu defnyddio gwasanaeth trenau glân, cyflym, trydanol o’u gorsaf leol nhw.

**Plastig yn gofalu am yr amgylchedd!**

Ers codi tâl am fag plastig, mae siopwyr Cymraeg nawr yn goflau mwy am yr amgylchedd. Erbyn heddiw, bron i flwyddyn ers dechrau codi am fag plastig yn 2011, mae’r nifer sy’n cael eu defnyddio lai na 5% o beth arferai gael eu defnyddio ac yna’u dympio gan siopwyr ledled Cymru.

Nawr, mae 70% o siopwyr Cymru yn cefnogi’r tâl am fag. Dim on 17% sy’n gwrthod erbyn hyn!

Mae rhai siopau yn rhoi’r arian mae siopwyr yn ei dalu am fag plastig i brosiectau amgylcheddol neu achosion da lleol. Er enghraifft, mae Cadwch Gymru’n Daclus wedi derbyn mwy na £105,000 mewn rhoddion a hynny yn sgil tâl bag plastig. Maen nhw’n defenyddio’r arian mewn prosiectau lleol er mwyn addysgu pobl a gwella’r amgylchedd.

**Daw eto haul ar fryn y ffermwyr Cymreig!**

Deng mlynedd yn ôl, ‘roedd ffermwyr Cymru yn wynebu dyfodol du iawn. ‘Roedd prisiau mor isel fel bod ffermwyr meth gwneud arian ar ddim un anifail a gadawodd lawer y diwydiant. Weithiau, gwerthwyd anifeiliaid am lai nag £20 yr un a hynny wedi’r holl ofal ac ymdrech a gymerwyd i’w magu nhw.

Yn 2010, roedd prisiau’n codi. ‘Roedd llai o gig oen ar y farchnad ac roedd mwy o alw amdano ym Mhrydain ac yn Ewrop hefyd.

Mae’r prisiau wedi parhau i gynyddu eleni wrth i’r galw amdano gynyddu tra bo’r cyflenwad yn gyfyngedig.

Llynedd, lansiwyd prosiect werth miliynnau o bunnoedd yn y Sioe Frenhinol er mwyn hybu presenoldeb Cig Oen Cymru yn Ewrop. Cyhoeddwyd ymgyrch werth £3.5 miliwn. Bydd yr asiantaeth cig coch, Hybu Cig Cymru, yn parhau o wario arian yn Ewrop dros y ddwy flynedd nesaf er mwyn hybu’r nodweddion unigryw a arweiniodd at roi statws Dynodiad Daearyddol Gwarchodedig (PGI) i gig Oen Cymreig. Mae hwn yn ddangosydd ansawdd a ddylai wneud cig oen Cymru yn rhywbeth sy’n hawdd i’w adnabod, mwy deniadol a gwerthfawr yn y farchnad fyd-eang. Dywedodd Hybu Cig Cymru, bod allforiadau cig oen a chig eidion llynedd wedi bod yn rhai i dorri record gyda gwerth £200 miliwn yn mynd o yma, £53 miliwn yn fwy nac yn 2010.

**Mwy o ffermydd gwynt!**

Mae Daearyddiaeth yn y Newyddion wedi gohebu am ffermydd gwynt newydd droeon yn y gorffennol. Cymaint fell, nes ei bod hi’n teimlo bod ‘na un newydd ar y gweill bob rhifyn! A dyma ni’n mynd eto...

Ym mis Gorffennaf, cyhoeddwyd cynlluniau newydd i adeiladu rhwng 147 a 440 tyrbin dros 9 milltir allan i Fôr Iwerddon; rhwng Ynys Môn ac Ynys Manaw. Mae hynny’n bell o’r arfordir a phrin y byddan nhw mewn golwg, felly mae hi’n anhebygol y bydd ‘na wrthwynebiad ar sail dinistrio’r tirlun. Fodd bynnag, mae hi’n bosibl y byddai’n dylanwadu ar forio; yn cynnwys fferiau i Ynys Manaw. Mae’r cynlluniau ar gyfer yr orsaf 2.2. gigawat hon yn eu camau cynnar iawn. O ystyried y tywydd gwyntog a gafwyd eleni, efallai y bydd yr orsaf yn cynhyrchu llawer p ynni wedi’i gynllunio, ond os nad yw’r gwynt yn chwythu, nid yw’r orsaf am gynhyrchu dim pwer nac elw!

## Ecodwristiaeth ym Mharc Cenedlaethol Bannau Brycheiniog

## Mae Parciau Cenedlaethol yn leoedd amlwg i arddangos gweithgareddau gwarchodaeth, technoleg amgylcheddol cynaliadwy ac ecodwristiaeth.

## Mewn rhifyn blaenorol, cyflwynon ni adroddiad am ogof arddangos yr orsaf bwer hydro-drydanol Dan-yr-Ogof ym Mharc Cenedlaethol Bannau Brycheiniog. Nawr, mae twristiaid ym Mannau Brycheiniog yn cael cynnig i hurio un o amryw geir trydanol i archwilio atyniadau naturiol yr ardal.

Cerbydau i ddau berson ydy’r cerbydau sy’n mynd dan yr enw Twizys. Maen nhw’n rhedeg ar drydan sy’n cael ei gynhyrchu’n defnyddio’r haul, y glaw a’r gwynt. Maen nhw’n teithio ar y cyflymder uchaf o 50 m.y.a a bydd gorsafoedd gwefru ar gael o amgylch yr ardal.

Mae’r cynllun teithio eco-ystyrlon wedi’i ariannu’n rhannol gan y Cynulliad Cymraeg yn sgil y Parc Cenedlaethol a’r *Eco Travel Network.*

**Gormod o lifogydd yng Nghymru eleni.**

Y dioddefwyr llifogydd diweddaraf oedd trigolion canolbarth a gogledd Cymru, pan ym mis Mehefin fe fwrwodd am ddeuddydd yn ddi-ddiwedd. Cafwyd llifogydd mewn pentrefi bychan fel Tal-y-bont yng Ngheredigion pan drodd Afon Leri, sy’n rhedeg drwy ganol y pentref, yn un llif, brown, dinistriol.

Erbyn hyn, mae hi’n amlwg bod perchnogion tai yn llawwer iawn mwy ymwybodol o beryglon llifogydd mewn ardaloedd oedd yn arfer cael eu hystyried yn ddiogel.

Un o’r pethau sy’n awgrymu hyn yw nifer y Cymry sy’n tanysgrifo i wasanaeth rhybudd perygl llifogydd yr Asiantaeth Amgylcheddol, gwasaneth sy’n rhad ac am ddim. Mae’r nifer wedi mwy na dyblu mewn dwy flynedd; o 47,000 yn 2010 u 101,000 yn 2012. Dywedodd yr asiantaeth fod 100 eiddo arall wedi tanysgrifo i’r gwasnaeth yn ystod llifogydd Mehefin.

Mae’r system rybyddio wedi’i dylunio i roi amser i bobl allu amddiffyn eu cartrefi a’u busnesau rhwg llifogydd; fel y 1,000 o bobl a brofodd lifogydd ym mis Mehefin a’r 150 o bobl a achubwyd o’r tai a’r 75 eiddo a ddifrodwyd.

Mae llifogydd yn digwydd yn sgil glaw trwm, ond mae lefel y difrod hefyd yn dibynnu ar ble mae pobl a’r eiddo a faint o waith paratoi maen nhw wedi’i wneud i atal difrod llifogydd. Allwn ni ddim stopio’r glaw, ond drwy ragdybio a pharatoi ar gyfer y perygl o lifogydd, gellir lleihau’r difrod pan maen digwydd.